Ο γάμος του Πηλέα και της Θέτιδας στην ποίηση μέχρι την ελληνιστική εποχή
Creators: name: Λεβέντη, Μαρία Εμμανουήλ
Publisher: name: Aristotle University of Thessaloniki
Year: 2016
Subjects: μύθος
γάμος Πηλέα-Θέτιδας
ενεργητικότητα/παθητικότητα
myth
wedding of Peleus and Thetis
activity/passivity

description: Ο γάμος του Πηλέα και της Θέτιδας αποτελεί προσφιλές θέμα στην αρχαία ελληνική ποίηση μέχρι την ελληνιστική εποχή. Η ασυνήθιστη ένωση ενός εξαιρετικού θνητού με μια θεά και η λαμπρή παρουσία των ολυμπίων στον γάμο, σε συνδυασμό με το γεγονός ότι από αυτόν πρόκειται να γεννηθεί ένας μεγάλος ήρωας της μυθολογίας, ο Αχιλλέας, κίνησαν το ενδιαφέρον ποιητών που συνέθεσαν σε διαφορετικά είδη και εποχές. Κάθε ποιητής παρουσιάζει ελαφρά παραλλαγμένες εκδοχές του μύθου, ανάλογα βέβαια και με τα ευρύτερα συμφραζόμενα του έργου του και τους ποιητικούς σκοπούς του. Ωστόσο, εντοπίζονται και διάφορα κοινά στοιχεία, με βάση τα οποία μπορεί να ανασυντεθεί ο σκελετός της ιστορίας. Στην παρούσα εργασία εξετάζεται η αφήγηση των γεγονότων που οδηγούν στον γάμο και της ίδιας της τελετής του γάμου, όπως αυτή απαντά στην αρχαία ελληνική ποίηση μέχρι και την ελληνιστική εποχή, και συγκεκριμένα στα εξής έργα: στους πινδαρικούς επινίκους 5ο Νεμεόνικο, 8ο Ισθμιόνικο, 4ο Νεμεόνικο, 3ο Νεμεόνικο, 3ο Πυθιόνικο, στην Ιλιάδα (18ο και 24ο βιβλίο), στο απόσπασμα 42 V του Αλκαίου, στο δεύτερο επεισόδιο και το τρίτο στάσιμο της ευριπίδειας Ιφιγένειας εν Αυλίδι και στο 4ο βιβλίο των Αργοναυτικών του Απολλωνίου του Ροδίου. Η εργασία εστιάζει στην πρωτοβουλία ή ενεργητικότητα, και αντίθετα στην αβουλία ή παθητικότητα, κάθε εμπλεκόμενου στην ιστορία. Εξετάζεται το ερώτημα κατά πόσο οι εξελίξεις ορίζονται ή κατευθύνονται από κάθε πρόσωπο, και κατά πόσο η επιθυμία κάθε προσώπου εκπληρώνεται ή παραγκωνίζεται για οποιονδήποτε λόγο. Στις περιπτώσεις στις οποίες φαίνεται ότι η εξέλιξη δεν ορίζεται από κάποιο πρόσωπο, αναζητούνται τα πρόσωπα των οποίων οι αποφάσεις και οι ενέργειες επικρατούν και επιβάλλονται. Θέματα που συζητώνται επίσης αποτελούν ο ρόλος των θεών και των δικών τους ιδιοτελών συμφερόντων, η αντίθεση της Θέτιδας στον γάμο και οι τυχόν (επιτυχείς) ενέργειές της για να τον αποφύγει, ο τρόπος με τον οποίο συμπλέκονται τα παραπάνω πρόσωπα με τον Πηλέα και οι δικές του ενέργειες για να επιβραβευτεί με την εκλεκτή νύφη.
description: The wedding of Peleus and Thetis constitutes a popular subject of ancient Greek poetry down to the Hellenistic period. The unconventional union of an exceptional mortal with a goddess and the splendid presence of the Olympians at the wedding, together with the fact that an important hero of Greek mythology, Achilles, was destined to be born from the union, inspired poets composing in different genres and periods. Each poet presents slightly different versions of the myth, depending on the context and his poetic goals. However, a number of common elements can be detected, on the basis of which the general lines of the story may be reconstructed. The present thesis studies the narrative(s) of the events leading to the wedding, and the wedding ceremony itself, in Greek poetry down to the Hellenistic period, and specifically in the Pindaric epinicians (Nemean 5, Isthmian 8, Nemean 4, Nemean 3, Pythian 3), the Iliad (books 18 and 24), Alcaeus’ fragment 42 V, the second episode and the third stasimon of Euripides’ Iphigeneia at Aulis and the 4th book of Apollonius Rhodius’ Argonautica. The thesis concentrates on the initiative or activity, and its opposite, helplessness or passivity, of every person involved in the story. It investigates each character’s involvement in the story and whether his or her wishes are fulfilled. In case the plot is not determined by one character, an attempt is made to identify the person(s) whose decisions and actions prevail. Focal points of the dissertation also include: the role of the gods and their selfish interests, Thetis’ opposition to the wedding and her possible (successful) efforts to avoid it, the way the other characters interact with Peleus and his actions that mediate and lead to the acquisition of Thetis as his exceptional bride.